ซีตูจอทีนแห่งตองอู

ซีตูจอทีนแห่งตองอู (, ; สวรรคต ค.ศ. 1481) เป็นนายพลแห่งอาณาจักรอังวะและอุปราชแห่งตองอูระหว่าง ค.ศ. 1470–1481 พระองค์เป็นพระอัยกา (ตา) ของพระเจ้าเมงจีโย ปฐมกษัตริย์แห่งราชวงศ์ตองอู และพระองค์ยังเป็นพระราชบุตรเขยขององค์รัชทายาทมังรายกะยอชวาที่มีชื่อเสียงในสงครามสี่สิบปี

พระประวัติ
ใน ค.ศ. 1470 พระเจ้าฝรั่งมังศรีทรงแต่งตั้งนายพลซีตูจอทีนให้ไปปราบกบฏริมตองอู ซึ่งได้ขอความช่วยเหลือจากอาณาจักรหงสาวดี ซีตูจอทีนนำทัพและเสด็จร่วมกับพระราชโอรสของกษัตริย์สองพระองค์ กองทัพอังวะเอาชนะที่ตองอู บรรดาเจ้าชายนำตัวเจ้าเมืองกบฏแห่งตองอูไปที่อังวะ และให้ซีตูจอทีนเป็นประมุขดินแดนที่เป็นปัญหาPhayre 1967: 92 จากนั้นซีตูจอทีนจึงทำตัวเหมือนพระมหากษัตริย์ในภูมิภาคอันโดดเดี่ยว ใน ค.ศ. 1476 ซีตูจอทีนขยายนครตองอู สร้างความสงสัยแก่เหล่าเสนาบดีที่อังวะ เมื่อข่าวนี้ถึงพระกรรณกษัตริย์ ซีตูจอทีนจึงถูกบังคับนำตัวมาที่อังวะโดยใช้กำลังดึงพระเกศาในลักษณะที่น่าอับอาย เพื่อแสดงให้เห็นถึงความเชื่อฟังและความจงรักภักดีของพระองค์ที่มีต่อกษัตริย์Harvey 1925: 100–101

ใน ค.ศ. 1480 พระเจ้าฝรั่งมังศรีสวรรคต และพระเจ้ามังฆ้องที่ 2 พระราชโอรสองค์โต ขึ้นครองราชบัลลังก์อังวะ กษัตริย์องค์ใหม่เผชิญกับการก่อกบฏจากพระอนุชาทั้งสองพระองค์ทันที พระเจ้ามังฆ้องที่ 2 ทรงมีพระบัญชาให้ซีตูจอทีนเข้าโจมตียะแม่ที่น หนึ่งในเมืองกบฏ ซีตูจอทีนทรงยกทัพตรงไปยังยะแม่ที่น และก็ทรงเข้าปะทะกับกองทัพยะแม่ที่นอย่างดุเดือดโดยไม่รอกองกำลังเสริมจากอังวะ พระองค์ทรงเอาชนะกองทัพระลอกแรกที่ส่งออกจากกำแพงเมืองเพื่อเข้าปะทะ แต่กองทัพของพระองค์พ่ายแพ้ในระลอกที่สองและสิ้นพระชนม์ในสนามรบHmannan Vol. 2 2003: 171–172

 อ้างอิง 

บรรณานุกรม




หมวดหมู่:นายพลชาวพม่า
หมวดหมู่:ราชวงศ์อังวะ
หมวดหมู่:ราชวงศ์ตองอู